Green Flag ni kampuni ya kutoa usaidizi wa shida za magari barabarani iliyo na makao yake Uingereza. Iliundwa katika mwaka wa 1971 ikiwa chama cha National Breakdown Recovery Club na ikaendeshwa chini ya jina hili ikimilikiwa na National Car Parks mpaka mwaka wa 1994,ndipo ikapewa jina jipya la Green Flag(Bendera ya Kijani Kibichi) kama jina lenye maana. Baada ya ununuzi wa NCP na Cinven,kampuni hii ilinunuliwa na Direct Line katika mwaka wa 1999. Kufuatia ununuzi wa Direct Line na benki ya Royal Bank ya Scotland, Green Flag ni mojawapo wa kampuni za Kundi la RBS. Kwa miaka minne mfululizo,Green Flag imekuwa mshindi wa tuzo ya Your Money award for Best Direct Breakdown provider ya kampuni bora ya kuleta usaidizi katika shida za barabarani. Ikiwa tofauti na kampuni za AA na RAC,Green Flag haina magari yake ya kazi au mekanika wake. Badala yake, kampuni hii ina mtandao wa mekanika katika mitaa mbalimbali. Mmojawapo ya faida za njia hii (kulingana na kampuni) ni kwamba kampuni za mitaa zina maarifa kuhusu eneo lao na hii inawawezesha kujibu wito za shida haraka zaidi.